હિતેશ ચાવડા (મેરાન્યૂઝ.ગાંધીનગર): ગુજરાતમાં આગામી 2026 સુધી લોકસભા-વિધાનસભાની બેઠકોના સિમાંકનમાં કોઈ ફરફાર કરવામાં આવશે નહીં. મેરાન્યૂઝ દ્વારા રાજ્યના મુખ્ય નિર્વાચન અધિકારીની કચેરી, ગાંધીનગરમાં એક માહિતી અધિનિયમ- ૨૦૦૫ હેઠળ એક RTIની અરજી કરવામાં આવી હતી જેમાં ત્રણ મુદ્દાને અનુસરીને માહિતી માંગવામાં આવી હતી. જેમાં (૧) રાજ્યમાં યોજાતી વિધાનસભાની ચૂંટણીમાં કઈ પદ્ધતિથી અનામત બેઠકોની ફાળવણી કરવામાં આવે છે. (૨) ચૂંટણીમાં અનામત રેહતી SC/ST બેઠકોની ફાળવણી કોણ કરે છે અને (૩) વર્ષ ૨૦૨૨ની ચૂંટણી અથવા તો મધ્યસત્ર કે અન્ય કારણોસર જો ચૂંટણી યોજાય તો અનામત બેઠકોની ફાળવણી કઈ રીતે કરવામાં આવે વિષયે માહિતી માંગવામાં આવી હતી. જેમાં માહિતી મળી કે રાજ્યમાં આવનાર ૨૦૨૬ સુધી લોકસભા કે વિધાનસભાની બેઠકોના સીમાંકનમાં કોઈ ફેરફાર કરવામાં આવશે નહીં.